દક્ષિણ કાશ્મીરમાં હિઝબુલ કમાન્ડર રિયાજ નાયકૂએ પંચાયત ચૂંટણી લડનાર ઉમેદવારો પર એસિડથી હુમલો કરી આંધળા કરી દેવાની ધમકી આપી છે. આતંકી રિયાજનો આ વીડિયો સમગ્ર જમ્મુ કાશ્મીરમાં વાયરલ થઇ રહ્યો છે. આ વીડિયોમાં રિયાજ જૈશ-એ-મોહમ્મદને કહે છે કે રાજનૈતિક કાર્યકર્તાઓની હત્યા કરવાના બદલે તેમની આંખોમાં તેજાબ નાખી તેમને આંધળા બનાવો. આ ધમકી વાળા વીડિયો વાયરલ થયા પછી સુરક્ષા એજન્સી આ વાતની પૃષ્ઠી કરવામાં લાગી ગઇ છે. જમ્મી કાશ્મીરમાં 15 ફેબ્રુઆરીના રોજ પંચાયત ચૂંટણી થવાની છે. જ્યારથી સરકારે આ ચૂંટણીની જાહેરાત કરી છે ત્યારથી પંચાયત ચૂંટણી લડતા ઉમેદવારોને ધમકી મળી રહી છે. હવે રિયાજ નાયકૂ અને તેના સાથી સમીર ટાઇગરની વચ્ચે થયેલી વાતચીતનો વીડિયો રવિવારે સોશ્યલ મીડિયા પર વાયરલ કરવામાં આવ્યો છે.